CELEX: 62018TN0583
Language: el
Date: 2018-09-26 00:00:00
Title: Υπόθεση T-583/18: Προσφυγή της 26ης Σεπτεμβρίου 2018 — Gesamtverband Verkehrsgewerbe Niedersachsen κατά Επιτροπής

26.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 427/95
            
         
      Προσφυγή της 26ης Σεπτεμβρίου 2018 — Gesamtverband Verkehrsgewerbe Niedersachsen κατά Επιτροπής
      (Υπόθεση T-583/18)
      (2018/C 427/125)
      Γλώσσα διαδικασίας: η γερμανική
      
         Διάδικοι
      
      
         Προσφεύγον: Gesamtverband Verkehrsgewerbe Niedersachsen e.V. (Ανόβερο, Γερμανία) (εκπρόσωπος: C. Antweiler, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Το προσφεύγον ζητεί από το Γενικό Δικαστήριο:
      να ακυρώσει την απόφαση της Επιτροπής της 12ης Ιουλίου 2018 — C(2018) 4385 τελικό σχετικά με την από 28 Σεπτεμβρίου 2018 καταγγελία του προσφεύγοντος περί ενισχύσεως — SA.46538 (2017/NN).
      
         Λόγοι ακυρώσεως και κύρια επιχειρήματα
      
      Με την παρούσα προσφυγή το προσφεύγον ζητεί την ακύρωση της αποφάσεως C(2018) 4385 τελικό της Επιτροπής, της 12ης Ιουλίου 2018, σχετικά με την καταγγελία του προσφεύγοντος ότι η διάταξη του άρθρου 7a του Niedersächsische Nahverkehrsgesetz [Νόμου περί Αστικών Συγκοινωνιών της Κάτω Σαξονίας] (στο εξής: NNVG) συνιστά ενίσχυση (Υπόθεση SA. 46538 [2017/NN]) (ΕΕ 2018, C 292, σ. 1).
      Η προσφυγή στηρίζεται στους εξής λόγους.
      
                  1.
               
               
                  Παράλειψη κοινοποιήσεως ως καθεστώτος ενισχύσεων (παράβαση του άρθρου 108 παράγραφος 3, ΣΛΕΕ)
                  Στο πλαίσιο του πρώτου λόγου ακυρώσεως προβάλλεται ότι η διάταξη του άρθρου 7a NNVG συνιστά νέο καθεστώς ενισχύσεων το οποίο έπρεπε να είχε κοινοποιηθεί στην Επιτροπή βάσει του άρθρου 108, παράγραφος 3, ΣΛΕΕ.
               
            
                  2.
               
               
                  Παράλειψη κοινοποιήσεως ως γενικού κανόνα [παράβαση του άρθρου 3, παράγραφος 3, του κανονισμού (ΕΚ) 1370/2007 του Ευρωπαϊκού Κοινοβουλίου και του Συμβουλίου (1)]
                  Στο πλαίσιο του δευτέρου λόγου ακυρώσεως προβάλλεται ότι η διάταξη του άρθρου 7a NNVG συνιστά αυτοτελή ρύθμιση περί οικονομικών αποζημιώσεων για τις υποχρεώσεις παροχής δημόσιας υπηρεσίας που καθορίζουν ανώτατα όρια χρέωσης για μαθητές, σπουδαστές, μαθητευόμενους και άτομα μειωμένης κινητικότητας, η οποία κατά τη βούληση του ομόσπονδου κράτους της Κάτω Σαξονίας έπρεπε να εξαιρεθεί από το πεδίο εφαρμογής του κανονισμού 1370/2007. Συνεπεία τούτου το άρθρο 7a NNVG θα έπρεπε να είχε κοινοποιηθεί στην Επιτροπή βάσει του άρθρου 3, παράγραφος 3, δεύτερη περίοδος, του κανονισμού αυτού.
               
            
         (1)  Κανονισμός (ΕΕ) 1370/2007 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για τις δημόσιες επιβατικές σιδηροδρομικές και οδικές μεταφορές και την κατάργηση των κανονισμών του Συμβουλίου (ΕΟΚ) αριθ. 1191/69 και (ΕΟΚ) αριθ. 1107/70 (ΕΕ 2007, L 315, σ. 1).